ग्वालियर. भारतीय जनता पार्टी के पितृ पुरुष कहे जाने वाले पूर्व प्रधानमंत्री अटल बिहारी वाजपेयी को सम्मान देने के लिए बेशक पार्टी की सरकारों ने कई योजनाएं उनके नाम पर शुरू कर दी हों। लेकिन हकीकत में ये योजनाएं अपने लक्ष्य पर “अटल’ नहीं रह सकीं।
बात चाहे कुपोषण से निपटने के लिए राज्य सरकार के अटल बाल मिशन की हो, या शहरी व ग्रामीणों को 24 घंटे बिजली सप्लाई के लिए शुरू किए गए अटल ज्योति अभियान की और या फिर पार्टी के कद्दावर नेताओं द्वारा अटलजी की स्कूली शिक्षा वाले गोरखी स्कूल के जीर्णोद्धार की। हर मामले में सरकार और पार्टी नेताओं द्वारा अटलजी के नाम पर शुरू की गईं योजनाएं लक्ष्य से पहले ही दम तोड़ गईं। शुक्रवार को अटल जी का जन्मदिन है। उनके जन्मदिन पर पार्टी कार्यक्रम तो करती है, लेकिन उनके नाम पर चलाई जा रही योजनाओं की समीक्षा नहीं हो पा रही।
अटल मंदिर
मकसद: अटलजी के प्रधानमंत्री बनने के बाद उन्हें ग्वालियर सपूत के रूप में दिखाने के लिए एडवोकेट विजय सिंह चौहान ने 2005 में मंदिर बनवाया और उनकी मूर्ति भी तैयार कराई।
हकीकत: मंदिर के लिए पंचतत्व से तैयार अटलजी की मूर्ति को पांच नदियों में स्नान कराकर एडवोकेट श्री चौहान ने अपने घर पर रखी रख लिया है। सत्यनारायण की टेकरी पर बने इस मंदिर पर कोई व्यवस्था नहीं है। आवारा जानवर यहां घूमते रहते हैं और मंदिर में रखी अटलजी की तस्वीर को गंदा भी करते हैं।
सकारात्मक परिणाम भी देखने को मिलेंगे
मुझे इस विभाग का मंत्री बने अभी डेढ़-दो साल ही हुए हैं। हमने कुपोषण को दूर करने के लिए बहुत से काम किए हैं और उनमें सफलता भी मिल रही है। इतना ही नहीं मप्र सरकार के आग्रह पर प्रदेश में 62 हजार बच्चों को सुपोषित करने का जिम्मा संभ्रांत नागरिकों ने भी लिया है। अटल बाल मिशन के सकारात्मक परिणाम भी देखने को मिलेंगे।
माया सिंह, मंत्री, महिला एवं बाल विकास
काम कैसे रुका, मुझे नहीं पता
गोरखी स्कूल के जीर्णोद्धार का काम कराने के लिए मैंने सबसे चर्चा की थी। इस प्रस्ताव पर सभी सहमत थे। स्कूल के लिए हमने अपनी ओर से राशि दे दी थी लेकिन काम कहां और कैसे रुक गया। ये मुझे नहीं पता।
प्रभात झा,राज्यसभा सांसद
अटलजी के मंदिर को पर्यटन स्थल के रूप में विकसित करने के प्रयास किए जा रहे हैं। जल्द ही यह मंदिर शहर का अच्छा पर्यटन स्थल होगा।
विजय सिंह चौहान, निर्माता अटल मंदिर
आगे की स्लाइड्स में पढ़े, 'अटल' के नाम की योजनाओं के हाल...
hin_Deva hin_Deva awa_Deva hin_Deva hin_Deva hin_Deva hin_Deva mai_Deva hin_Deva hin_Deva mai_Deva hin_Deva mai_Deva hin_Deva